พิกัด ในซอยเดียวกับคลินิกหมอพีระ

การเดินทาง จากถนนสายเอเชียผ่านเจดีย์ ลงสะพานมาไฟแดงแรก เลี้ยวขวา ผ่านแยกกองกำกับ แยก(ไฟแดง) ตรงขึ้นไปซอยที่ 2 ก่อนถึงร้านสตางค์เลี้ยวซ้าย ร้านอยู่ทางขวา เยื้องกับคลีนิกหมอพีระ

ครั้งนี้ทานที่ร้านอีกเช่นเคย ลูกค้าบางตา มีโต๊ะให้เลือกเลยไม่ร้อนเท่ารอบก่อน ที่นี่ให้เขียนออเดอร์เองนะ

เมนูที่สั่ง
-แหนมเนือง ราคา 190 บาท ชุดเล็ก 100 บาท ชุดใหญ่ 190 บาท แหนมเนืองที่นี่เครื่องเทศเยอะ เนื้อมากกว่าแป้ง ผักสด สะอาดใช้ได้ เติมได้ด้วย แป้งแช่น้ำมาให้เรียบร้อย แต่เคยทราบว่า ชาวเวียดนามแท้ๆ เขาจะไม่นำแผ่นแป้งแช่น้ำนะ อาจจะเพื่อความสะดวกและคุ้นเคยของลูกค้า น้ำจิ้มใส่ถั่ว งาขาว ไม่หวาน ไม่เค็ม
-ปากหม้อญวน ราคา 80 บาท แป้งบาง ใส่หมูสับ หมูยอ ต้นหอม โรยด้วยหอมเจียวกรอบๆ หอมๆ น้ำจิ้มใส่ถั่วหวานนำ มีมะนาวให้บีบหอมดี
-ต้มยำปลาคัง จำราคาไม่ได้ เนื้อปลาสด ไม่คาว น้ำต้มยำรสเปรี้ยวเผ็ดกลางๆ
-พล่ากุ้ง จำราคาไม่ได้ กุ้งขนาดตัวกลางๆ ลวกเกือบสุก รสเปรี้ยวนิดเผ็ดหน่อย เครื่องเยอะดี

ค่าเสียหายรวม 470 บาท/ 3 คน
#งานดองรีวิว เมื่อวันที่ 11 กรกฎาคม 59
#รีวิวที่ 1302